钦定古今图书集成/理学汇编/文学典/第090卷 > 傅若金
## 钦定古今图书集成/理学汇编/文学典/第090卷 > 傅若金

按《江西通志》：“若金，字与砺，新喻人。少贫，刻厉于学，能
文章。尝受业范梈之门，甫三十，游京师，虞集见其诗，
大称赏之。元统三年，介使安南，乘传至真定，遽思之
曰：‘安南自陈日，烜绝王封，朝廷降诏，止称世子。今不
然，是无故王之也’。还白中书更之。至安南馆，寘姬侍，
却之曰：‘吾曹非陶谷曷为以此见污’。使还，授广州教”
授，卒。